CELEX: 62013CA0354
Language: ro
Date: 2014-12-18 00:00:00
Title: Cauza C-354/13: Hotărârea Curții (Camera a patra) din 18 decembrie 2014 (cerere de decizie preliminară formulată de Retten i Kolding, Civilretten – Danemarca) – FOA, în numele domnului Karsten Kaltoft/Kommunernes Landsforening (KL), în numele Billund Kommune (Trimitere preliminară — Politica socială — Concediere — Motiv — Obezitatea lucrătorului — Principiul general al nediscriminării pe motive de obezitate — Inexistență — Directiva 2000/78/CE — Egalitate de tratament în ceea ce privește încadrarea în muncă și ocuparea forței de muncă — Interzicerea oricărei discriminări pe motive de handicap — Existența unui „handicap” )

23.2.2015   
            
            
               RO
            
            
               Jurnalul Oficial al Uniunii Europene
            
            
               C 65/7
            
         Hotărârea Curții (Camera a patra) din 18 decembrie 2014 (cerere de decizie preliminară formulată de Retten i Kolding, Civilretten – Danemarca) – FOA, în numele domnului Karsten Kaltoft/Kommunernes Landsforening (KL), în numele Billund Kommune
   (Cauza C-354/13) (1)
   
   ((Trimitere preliminară - Politica socială - Concediere - Motiv - Obezitatea lucrătorului - Principiul general al nediscriminării pe motive de obezitate - Inexistență - Directiva 2000/78/CE - Egalitate de tratament în ceea ce privește încadrarea în muncă și ocuparea forței de muncă - Interzicerea oricărei discriminări pe motive de handicap - Existența unui „handicap”))
   (2015/C 065/09)
   Limba de procedură: daneza
   
      Instanța de trimitere
   
   Retten i Kolding, Civilretten
   
      Părțile din procedura principală
   
   
      Reclamant: FOA, în numele domnului Karsten Kaltoft
   
      Pârâtă: Kommunernes Landsforening (KL), în numele Billund Kommune
   
      Dispozitivul
   
   
               1)
            
            
               Dreptul Uniunii trebuie interpretat în sensul că nu consacră un principiu general al nediscriminării pe motive de obezitate, ca atare, în ceea ce privește încadrarea în muncă și ocuparea forței de muncă.
            
         
               2)
            
            
               Directiva 2000/78/CE a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă trebuie interpretată în sensul că starea de obezitate a unui lucrător constituie un „handicap”, în sensul acestei directive, în cazul în care această stare cauzează o limitare care rezultă în special din afecțiuni fizice, mentale sau psihice pe termen lung, a căror interacțiune cu diferite bariere poate împiedica participarea deplină și efectivă a persoanei în cauză la viața profesională în condiții de egalitate cu ceilalți lucrători. Este de competența instanței naționale să verifice dacă aceste condiții sunt îndeplinite în cauza principală.
            
         
      (1)  JO C 252, 31.8.2013.